वहीं बीच- बचाव करने पहुंची नंदकिशोर की पत्नी रजनी पर भी जानलेवा हमला किया गया. घायल दंपति को ग्रेटर नोएडा के कैलाश अस्पताल में भर्ती करवाया गया. यहां डॉक्टरों ने नंदकिशोर को मृत घोषित कर दिया जबकि रजनी का इलाज चल रहा है. हत्या की सूचना पर एसएसपी डॉ. अजयपाल शर्मा गांव पहुंचे. यहां उन्होंने गांव के लोगों से बातचीत की, लेकिन परिवार के लोग घटना के बाद से फरार हो गए. फिलहाल, एसएसपी ने गांव में तनाव की स्थिति को देखते हुए पुलिस बल तैनात किया है.